[{"text_idx": "#000000", "text": "Ond yn aml erys yn anghynhwysol. Mae\u2019r Fforwm Dychymyg yn blatfform ar gyfer artistiaid a gweithwyr diwylliannol sy\u2019n bobl groendywyll/sydd ganddynt etifeddiaeth amrywiol, sydd a\u0302 diddordeb yn sut y gallai sector diwylliannol yng Nghymru edrych ar o\u0302l ei ail-ddehongli."}, {"text_idx": "#000002", "text": "Mae effaith strwythurau trefedigaethol ar fynegiant a chynhyrchiad diwylliannol wedi atal, ac yn dal i atal bywydau a chyfraniadau artistiaid amrywiol \u2013 artistiaid sy\u2019n dal i ymdrechu i gael eu hunain wedi eu cynrychioli\u2019n ddigonol o fewn gofodau prif ffrwd. Mae \u2018ail-ddehongli\u2019 yn golygu nifer o bethau \u2013 mae\u2019n golygu rhoi terfyn ar y ffordd y caiff artistiaid eu defnyddio fel blychau ticio ar gyfer agenda\u0302u \u2018amrywiaeth\u2019, neu stopio cymunedau rhag \u2018ymgysylltu\u2019 am yr un rhesymau. Mae\u2019n golygu ymgorffori arferion cynhwysol i\u2019r brif ffrwd ym mhopeth a wnawn. Mae\u2019n golygu gwneud newidiadau ar lefelau strwythurol, fel nad yw\u2019r un cynulleidfaoedd, yn gwylio\u2019r un artistiaid, yn cael yr un cyfleoedd, yn yr un gofodau. Trwy\u2019r amser."}, {"text_idx": "#000003", "text": "Oherwydd nad ydym am i\u2019r dyfodol edrych fel y gorffennol, cafodd y Fforwm Dychmygu ei sefydlu fel gofod ar gyfer dadlau a chydweithredu yng nghyd\u2013destun y materion hyn."}, {"text_idx": "#000004", "text": "I bobl sydd wedi eu heffeithio gan drais gwahaniaethu a gwaharddiad, un o\u2019r pethau anoddaf yw dychmygu dyfodol rhyddfreiniedig. Sut y byddai dyfodol yn rhydd o ragfarn, hiliaeth, patriarchaeth a breintiau gwyn yn edrych yng Nghymru? Sut y byddai sector celfyddydol a diwylliannol sy\u2019n adlewyrchu amrywiaeth ei ddinasyddion yn edrych?"}, {"text_idx": "#000005", "text": "Mae ein Fforymau Dychymyg yn ofodau lle rydym yn cymryd amser i ystyried y pethau hynny."}]